**Анализ на решението на задача**

**ДВОЙКИ**

Програмата прочита елементите на дадените редици съответно в масивите a[] и b[]. Дефинирани са два спомагателни масива pa[] и pb[], които се използват с индекси, приемащи стойности цели числa от 0 до d − 1. Пробягвайки редицата a[i], за всеки неин елемент пресмятаме остатъка a[i]%d и увеличаваме с 1 стойността на елемента от масива p[], който има индекс, равен на този остатък, т.е. pa[a[i]%d]++. Аналогични действия извършваме и за редицата b[] и за pb[].

Така в pa[j] и в pb[j] са получени броят на елементите от редиците a[] и b[], които имат остатъци j = 0, 1, ..., d − 1. Сумата a[i1]+b[i2] ще има остатък 0, когато остатъците на двете събираеми са 0, или когато остатъците им се допълват до d, т.е когато едното от числата има остатък j, а другото d−j. За да решим задачата трябва да пресметнем сумата на всички произведения pa[j]\*pb[d-j], както е реализирано в програмата.

*Автор: Емил Келеведжиев*